हत्या के दो आरोपी गिरफ्तार
पबानाबस स्टैंड पर पिछले शनिवार को बोलेरो से टक्कर मारकर बाइक सवार युवक की हत्या कर देने के दो आरोपियों को पुलिस ने गिरफ्तार कर लिया। दोनों आरोपी रिश्ते में मामा-भानजा हैं।
एसएचओ पन्नालाल गुर्जर ने बताया कि पबाना के बसंतलाल मीणा तथा देवा का बास किशनगढ़ रेनवाल के सौरभ मीणा को मुखबिर की सूचना पर बाइक पर झुंझुनूं से नवलगढ़ जाते समय दबोच लिया गया। इस मामले में अन्य आरोपियों की तलाश जारी है। पुलिस ने दोनों आरोपियों को शुक्रवार को कोर्ट में पेश किया। मजिस्ट्रेट ने पूछताछ के लिए चार दिन के रिमांड के आदेश दिए। गौरतलब है कि मृतक मुकेश उर्फ बबलू पुत्र बालूराम जाट के भाई सुनील कुमार ने गांव के बसंतलाल मीणा, ज्वालाप्रसाद मीणा, सुरेंद्र मुहाल तथा किशनगढ़ रेनवाल के सौरभ मीणा के खिलाफ रंजिशवश बोलेरो से टक्कर मारकर हत्या करने का आरोप लगाते हुए मामला दर्ज कराया था। आरोपियों की गिरफ्तारी की मांग को लेकर आक्रोशित लोगों ने बाजार भी बंद कराए थे। पुलिस ने वारदात में काम ली गई बोलेरो को पीछा कर डूडवा गांव के निकट जब्त कर ली थी।
युवक की हत्या के िगरफ्तार आरोपी।
bho_Deva hin_Deva hin_Deva bho_Deva